section_heading: Prsten u Númenoru
paragraph_text: Sauron je sa sobom uzeo Jedinstveni Prsten u Númenor, i s njim je mogao vladati umovima i željama mnogih Númenorejaca. Iskoristio je njihov strah od smrti i ljubomoru koju su osjećali prema besmrtnosti vilenjaka kako bi uvjerio Ar-Pharazôna da napadne Besmrtne zemlje. Númenor je bio uništen, potopljen pod Eruovim valovima. Sauronovo tijelo je isto tako bilo uništeno, ali njegov je duh pobjegao i vratio se u Mordor 3320., noseći Jedinstveni Prsten.